Goeie reëns maar dalk nog 'n droë winter voorspel | Netwerk24
Goeie reëns maar dalk nog 'n droë winter voorspel
Boere in die Malmesbury-omgewing juig nadat hulle meer as 50 mm reën in die twee weke tot 8 Mei ontvang het.
Maar volgens kundiges gaan dit nog baie water verg om hierdie kritieke droogte te demp.
Cobus Bester van UD-boerdery by Moorreesburg het aan Landbou­weekblad gesê hulle is nog besig om te plant, maar het nou reën nodig. Hulle het einde April 35 mm reën gekry, en daarna bietjies-bietjies. Hy sê die reën val baie wisselvallig, maar hulle plant ten minste vanjaar in vog in teenstelling met verlede jaar toe dit met planttyd "kurkdroog" was.
Asof dit nie genoeg is nie, het die Suid-Afrikaanse Weerdiens 'n vroeë waarskuwing uitgestuur dat die moontlikheid bestaan dat 'n El Niño-verskynsel later vanjaar gaan ontwik­kel.
Vir die winter voorspel die weer­diens hoër as normale temperature in die suidweste van die land, asook goeie reënval vir die winterreënstreek. Die oostelike dele van die land gaan laer as normale wintertemperature ervaar, het die weerdiens in die voorspelling gewaarsku.